Tech girls: Қыз-келіншектер IT-бағыты бойынша тегін білім ала алады
DATE: 07:05, 10 Ақпан 2024 | GMT +5
TITLE: Tech girls: Қыз-келіншектер IT-бағыты бойынша тегін білім ала алады
URL: https://kaz.inform.kz/news/tech-girls-kiz-kelnshekter-it-bagiti-boyinsha-tegn-blm-ala-aladi-52ff20/
META: DATE: 07:05, 10 Ақпан 2024 | GMT +5
TOTAL WORDS: 213
AUTHOR(S):
TEXT: Екі айға созылатын Tech Girls бағдарламасы елдің барлық аймақтарын қамтиды. 3 мыңнан астам қыз-келіншек IT-бағыттар бойынша тегін оқу мүмкіндігіне ие болады. Білім беру барысында вебинарлар, воркшоптар, тікелей эфирлер, сондай-ақ Techno Women және Astana Hub сарапшылары мен тәлімгерлерімен сессиялар қарастырылған. «Tech Girls бағдарламасының қатысушылары IT-өнімдерді тез және тиімді құруға мүмкіндік беретін бірегей дағдыларға ие болады. Мысалы, No Code School лендингтер, сайттар, мобильді қосымшалар, чатботтар және маркетплейстер құру негіздерін үйретеді. Low Code бағдарламалаудың минималды дағдылары бар қосымшаларды әзірлегісі келетіндерге жарамды, ал Beta Career курсы беделді IT-компанияларда мансаптық консалтинг және кәсіби бағдарламалау саласындағы тәжірибелі мамандардан әңгімелесуден сәтті өту үшін қажетті білім мен дағдыларды ұсынады», — деді Astana Hub басқарушы директоры Дания Ахметова. Мұндай бағдарламалардың маңыздылығына 2023 жылы жүзеге асқан IT—Aiel бағдарламасының табысты тәжірибесі дәлел бола алады. Аталған бағдарламаның арқасында Қазақстанның 17 өңірінен 2000-нан астам жұмыссыз әйелге Ақпараттық технологиялар саласындағы мамандықтар бойынша тегін білім алуға мүмкіндік берілді. Биыл да IT—Aiel бағдарламасы өз жалғасын табады деп күтіліп отыр. «Tech Girls — бұл жас қыздардың Ақпараттық технологиялар саласындағы әлеуетін ашуға зор мүмкіндік беретін бағдарлама. Біздің мақсатымыз — жас ұрпақты IT саласында табысты мансапқа қажетті дағдылармен қамтамасыз ету арқылы қолдау. Бұл тек таланттарды дамытуға ғана емес, Қазақстанның цифрлық экономикасының болашағына да инвестиция», - деп атап өтті ҚР Президенті жанындағы Әйелдер істері және отбасылық-демографиялық саясат жөніндегі ұлттық комиссияның мүшесі Алина Абдрахманова
